VANHA TESTAMENTTI AVAUTUU
HESEKIEL, Osa 2
Aloitetaan Hesekielin kutsusta. Hän oli 30-vuotias.
Sen ikäisenä hänestä olisi normaalisti tullut isänsä tavoin pappi -
ja hän olisi alkanut toimittaa pyhiä uhreja temppelissä.
Hän oli kuitenkin kaukana kotoa Babylonissa karkotettuna.
Hänestä ei voisi tulla pappia.
Babylonissa ei ollut temppeleitä eikä uhreja.
Siellä syntyi synagogaperinne. Synagogat korvasivat temppelin.
Synagogassa ylistettiin, luettiin Raamattua ja rukoiltiin.
Se on käytäntö edelleen. Juutalaisilla ei ole temppeliä.
He palvelevat Jumalaa synagogissa.
Käytäntö alkoi Babylonissa. Heillä ei ollut uhreja, alttaria eikä pappeja.
Se on kristillisen seurakunnan malli. Ei ole alttareita, pappeja ja uhreja.
Meillä on synagoga. Synagoga merkitsee: "tulla yhteen".
He eivät tarvinneet pappia, vaan opettajan, rabbin.
Hesekielin tulevaisuudenura kariutui, mutta Jumalalla oli hänelle ura.
Se alkoi näystä, kuten monien profeettojen ura.
Se kuvataan tarkkaan Hesekielin kirjan alussa.
Se on erikoinen näky.
Tutkijat väittävät, että näky johtui kohtauksesta tai huumehoureesta.
Tutkijat keksivät kummallisia juttuja. Näky oli todella erikoinen.
Se vaatii surrealistista taiteilijan silmää.
Tämä on kehnohko luonnos näystä.
Se esittää vaikutelmaa.
Näky on jokseenkin ymmärrettävä, kunnes tullaan pyöriin.
Nykyään monet väittävät, että hän näki ufon.
Ihmiset todella löytävät Raamatusta omia tulkintojaan.
Näyssä oli ensinnäkin neljä olentoa.
Ne olivat eläimen, ihmisen ja enkelten yhdistelmiä.
Niillä oli enkelin siivet.
Niillä oli osia ihmisestä ja eläimestä.
Olennot ovat luomakunnan symboleja.
Ne edustavat Jumalan luomia olentoja: eläimiä, ihmisiä ja enkeleitä.
Ihmiset eivät suinkaan ole luomakunnan huippu.
Evoluution kannattajat eivät sanoisi niin.
Yksikään evoluution kannattaja ei ole osannut kertoa, mistä enkelit tulevat.
Eivät ainakaan apinoista. He eivät taida uskoa enkeleihin ensinnäkään.
Jumalan luomat olennot ovat kolmessa tasossa:
eläimet, ihmiset, jotka Hän loi hieman enkeleitä alhaisemmiksi, -
ja enkelit, jotka ovat meitä vahvempia, kookkaampia ja nopeampia.
Hesekielin näyn olennot edustavat kaikkia Jumalan luomia olentoja -
maan neljällä kulmalla. Niiden yläpuolella on Luoja valtaistuimellaan.
Hän on majesteettinen, salaperäinen ja kirkkauden peittämä.
Hesekielin lempisana on "kirkkaus".
Myöhemmin hän näki, miten kirkkaus lähti Jerusalemista ja palasi sinne.
Säteilevä valo ja kirkkaus seuraavat Jumalan läsnäoloa seuraavat.
Muistakaa avainfraasi "Herran kirkkaus".
Kun toinen Ihmisen Poika tuli, -
ihmiset sanoivat: "Katselimme Hänen kirkkauttansa," -
"senkaltaista kirkkautta, kuin ainokaisella Pojalla on Isältä."
Kirkkaus sokaisi Saulus Tarsolaisen silmät Damaskon tiellä.
Kirkkaus tarkoittaa Jumalan loistavaa säteilyä ja valoa.
Lähimmäksi kirkkautta pääsee, kun lentää pilvien yläpuolella.
Kumpupilvet säteilevät auringossa koneen alla.
Raamatussa Jumalan kirkkautta verrataan usein kirkkauden pilviin.
Luoja istuu luotujen olentojen yläpuolella valtaistuimellaan.
Se on kristallinen valtaistuin kristallilavalla. Miten kaunis näky!
Sitten kuvataan pyöriä.
Ne kannattelevat kristallilavaa, jolla Luojan valtaistuin lepää.
Pyörät ovat sisäkkäin jotenkin näin.
Pyörien ulkoreunassa on silmiä.
Pyörä voi liikkua kaikkiin suuntiin.
Ne kuvaavat sitä, että Jumala on kaikkialla läsnä.
Hän on liikkuva Jumala.
Näyt Jumalan valtaistuimesta olivat olleet siihen saakka staattisia.
Se pysyi paikallaan Jerusalemissa.
Se oli Hesekielille lohdutus. Jumalan valtaistuin liikkuu.
Hän voi siirtyä Babyloniin.
Jumala tuntuu etäiseltä, jos asumme kaukana Jumalan valtaistuimesta.
Jumalan valtaistuin onkin pyörien päällä.
Nämä pyörät voivat vielä liikkua mihin suuntaan tahansa.
Se on pohjimmiltaan yksinkertainen kuva.
Lisäksi silmät kertovat, että Jumala näkee kaiken kaikkialla.
Hän tietää kaiken. Hän näkee sinut, minne menetkin.
Hänen silmänsä seuraavat sinua.
Se on yksinkertaista ja syvää. Näky ei ole huumehoureinen.
Se on erikoinen mutta silti erittäin merkityksellinen kuva:
olennot, maailman neljä kulmaa, eläimet, ihmiset ja enkelit, -
Luoja niiden kaikkien yläpuolella hallitsemassa kaikkea kirkkaudessa, -
Luojan ja Hänen valtaistuimensa liikkuvuus; Hän voi olla kaikkialla -
ja Hän näkee kaiken.
Ei ihme, että näky valtasi Hesekielin, ja hän kaatui maahan.
Eräs pastori kysyi: "Uskotko, että ihminen voi joutua Hengen lyömäksi?"
Vastasin: "Kyllä. Se on Raamatussa. Ananias ja Safiira kokivat sen."
"Jos haluat kokea sen," -
"valehtele kolehtihaaviin panemasi summan suuruudesta."
"Varmista, että Simon Pietari on pastorisi."
Kysyjä sanoi tarkoittaneensa maahan kaatumista.
Kysyin, miksei hän sitten sanonut niin.
Raamatussa ei sanota, että Jumala tönäisi kumoon. Se on kaatumista.
Se on Raamatussa. Hesekiel, Paavali ja Johannes kaatuivat maahan.
Heitä ei tönäisty. Älkää syyttäkö Jumalaa siitä, että ihminen tipahtaa.
Se on inhimillinen reaktio jumalalliseen läsnäoloon.
Hesekiel kaatui monta kertaa maahan, kun hän kohtasi Jumalan läsnäolon.
Jumala sanoi monesti: "Nouse ylös! Minulla on vielä asiaa."
Siellä sanotaan myös: "Henki nosti minut jaloilleni."
Henkeä ei tarvita kaatamiseen vaan ylös nostamiseen.
Uskon, että kaatuminen Jumalan läsnäolossa on Raamatun mukaista.
Jos ihminen nousee, se on Hengen työtä.
Ihmiset väittävät Raamatusta ihmeellisiä asioita.
Sanomme: "Hengen lyömä" tai "levätä Hengessä".
Ne eivät ole Raamatussa. Lisäämme vääriä vivahteita.
On raamatunmukaista kaatua maahan ja tulla Hengen nostamaksi.
Niin tapahtui Hesekielille.
Jumala antoi hänelle näyssä kirjakäärön.
Siihen oli kirjoitettu profetiat, jotka hänen oli julistettava.
Jumala käski Hesekielin syödä kirjakäärön.
Hän söi ja sulatteli sen.
Jos opetatte muille Raamattua, sulattakaa se ensin itse.
Ihmiset huomaavat, jos jaamme pelkkää kirjaviisautta.
He huomaavat myös sen, kun elätte itse sanomaa todeksi -
ja kun jaatte sulatettua Jumalan sanaa.
Kirjakäärö, jonka Hesekiel söi, oli surullinen.
Sanat olivat valitusta ja murhetta. Se sisälsi voi-huutoja, kirouksia.
Kuitenkin se maistui makealta. Se saattaa tuntua kummalliselta.
Hänestä sanoma maistui makealta.
Kun on linjassa Jumalan kanssa, -
jopa Jumalan ankarat sanat ovat makeita.
Olen opettanut viime aikoina paljon helvetistä, -
jotta voisimme kristittyinä käsittää sen uudelleen oikein.
Monet ovat jälkikäteen sanoneet nauttineensa opetuksesta.
Sitten he miettivät sanavalintaa. He sanovat: "Se rohkaisi minua."
Saarna helvetistä voi rohkaista. Teistä jotkut ymmärtävät sen.
On parempi, että Jumala puhuu mistä tahansa kuin että Hän vaikenee.
On rohkaisevaa tietää, etteivät ihmiset pääse livistämään asioista.
On rohkaisevaa tietää, että Jumala ottaa pahan käsittelyynsä.
Hesekielin suussa sanat olivat makeita, vaikka ne olivat surullisia.
Hesekielille sanottiin kuten Jesajalle: "Vastassasi on kova kansa."
"He paatuvat saarnasi myötä."
Jumala sanoi: "Teen sinusta heitä kovemman."
"Teen otsastasi timantinkovan."
Mikään ei pääsisi sisään lannistamaan häntä.
Profeettoja yritetään lannistaa. Ihmiset paatuvat eivätkä halua kuulla.
Jos profeetan otsa on kova, se ei vaikuta ajatteluun.
Hän ajattelee vain Jumalan sanaa ja sen jakamista muille.
Hesekielillä oli yliluonnollinen näkökyky.
Siksi hän pystyi näkemään tapahtumien sisään.
Hän näki ne myös edeltä ja ylhäältä.
Jumala antaa kyvyn nähdä tapahtumien sisään.
Oivallamme asioita, joita muut eivät näe.
Hän antaa kyvyn nähdä tapahtumat edeltä.
Lisäksi Hän antaa kyvyn nähdä ylhäältä päin Hänen näkökulmastaan.
Tällainen näkökyky tulee näyn kautta.
Hesekielin kirjassa painotetaan visuaalisuutta.
Olemme siirtymässä apokalyptiseen profeetallisuuteen.
Se on visuaalista, symbolista ja dramaattista.
Raamatun apokalyptiseen kirjallisuuteen kuuluvat -
Hesekielin kirja, Danielin kirja ja Ilmestyskirja.
"Apokalyptinen" tarkoittaa "paljastavaa".
Nämä symboliset näyt vaikuttavat aluksi monimutkaisilta.
Ne paljastavat sen, mitä Jumala näkee, jotta mekin näkisimme sen.
Hesekielin näyssä on kaksi epätavallista ulottuvuutta.
Jumalan maailman ulkopuolella niitä kutsuttaisiin selvänäkemiseksi.
Selvänäkeminen on paholaisen väärennös jumalallisesta näkökyvystä.
Hesekiel näkee Jerusalemissa tapahtuvia asioita, -
kun hän itse oli satojen kilometrien päässä Babylonissa.
Nykytutkijat väittävät, että hän kävi vähän väliä Jerusalemissa.
He eivät käsitä, miten joku voisi tietää Bagdadissa, -
mitä Jerusalemissa tapahtuu.
Hesekiel näki asioita Pyhän Hengen vaikutuksesta.
Kerran saarnatessaan hän näki miehen kuolevan.
Hän kuuli myöhemmin, että sillä hetkellä Jerusalemissa kuoli mies.
Hän profetoi Jerusalemista: "Näen miehen kuolevan."
Se vahvistui, kun uutiset saapuivat muutaman viikon kuluttua.
Tällainen näkökyky ei ole rajoitettu aikaan tai paikkaan.
Se auttaa näkemään asioiden tapahtuvan toisaalla ja toisena aikana.
Hesekielin kirja on täynnä tätä hämmästyttävää näkökykyä.
Hän näkee asioiden tapahtuvan toisaalla ja toisena aikana.
Hän kuvailee niitä hyvin elävästi.
Ellei usko Pyhän Hengen innoitukseen, on pakko sanoa, -
että joko hän itse liikuskeli tapahtumapaikoilla -
tai joku muu kertoi tapahtumista jälkikäteen.
Tämä on valinta, joka liittyy apokalyptisiin profetioihin.
Uskommeko, että Herra näkee kaiken ja näyttää sen profeetalleen?
Vai joudummeko etsimään inhimillistä selitystä?
Raamattu on täynnä tulevaisuuden ennustuksia.
Luettelen muutamia tilastolukuja.
Raamatun jakeista 27 prosenttia sisältää tulevaisuuden ennustuksen.
Se on yli neljännes. Hesekielin kirjassa on hyvin paljon ennustuksia.
Raamatussa on ennustettu -
kaikkiaan 735 erillistä tapahtumaa.
Niistä jotkin on mainittu kerran.
Pari tapahtumaa on ennustettu yli 300 kertaa.
735 tapahtumaa on ennustettu edeltä.
Luettelen lisää statistiikkaa.
Esi-isäni sir John Sinclair keksi sanan "statistiikka".
Hänellä oli pakko olla omat hampaat. Sana on kauhea lausua.
On kuulemma kolmenlaisia valheita: valkoisia, mustia ja tilasto.
735 tapahtumasta 593 on jo tapahtunut. Se on 81 prosenttia.
Miksi ihmiset lukevat horoskooppeja? Niiden tarkkuus on vain 5 prosenttia.
Raamatun tarkkuus on sataprosenttinen.
Toteutumattomista ennustuksista valtaosa liittyy maailmanloppuun.
Vain alle 20 ennustusta on toteutumatta. Sitten Jeesus palaa.
Se kertoo jotakin.
Vanhan testamentin kirjoista Hesekielin ja Danielin kirjat -
sisältävät eniten ennustuksia.
Hesekielin ennustuksista kolme neljäsosaa on jo toteutunut tarkalleen.
Siitä on laskettu tilastollisia todennäköisyyksiä.
Kerron yhdestä ennustuksesta myöhemmin.
Tilastollinen todennäköisyys on 1:75 000 000.
Kuitenkin niin on tapahtunut. Mikseivät ihmiset usko Raamattuun?
Lue Raamattua! Jumala on kertonut kaiken, mitä meidän tarvitsee tietää.
Hesekielin kirja on yliluonnollinen.
Ilman Jumalaa Hesekiel ei olisi voinut sanoa sitä, mitä sanoi.
Tutkitaanpa kirjan rakennetta.
Taulukko näyttää monimutkaiselta. Kyllä se siitä selkenee.
Olen puhunut Hes. 1―3:sta.
Se oli hänen pakkosiirtolaisuutensa viides vuosi.
Hän oli 30. Hänet oli viety pakkosiirtolaisuuteen 25-vuotiaana.
Pappi Hesekiel siirrettiin profeetan tehtäviin.
Hes. 1―3:ssa käsitellään näkyä ja Hesekielin vastausta siihen.
Se teki hänestä Jumalan profeetan. Sitten siirrymme sanomiin.
Hänen sanomansa jakautuvat kolmeen erilliseen jaksoon.
Ensimmäinen sanoma tuli, kun hän oli 30―33-vuotias.
Toinen tuli, kun hän oli 36―37. Viimeinen tuli, kun hän oli 50.
Väliaikoina hän pysytteli hiljaa.
Kolmen sanoman aiheet eroavat paljon toisistaan.
Ensimmäinen sanoma Hes. 4―24:ssä on masentavin.
Se kertoo rangaistuksesta, joka kohtaisi Jerusalemia.
Koko jakso kertoo siitä, miten Jerusalem tuhotaan täysin.
Se on kirjan masentavin jakso. Sitä ei kukaan siteeraa.
Kuinka moni muuten osaisi lainata sanatarkasti Hesekielin kirjaa?
Nosta kätesi, jos muistat Hesekielistä kokonaisen jakeen.
Käsiä nousi puolisen kymmentä.
Se ei ole irtojakeiden ja siteerausten kirja.
Täytyy lukea koko kirja, jotta saa sen sanomasta kiinni.
Hesekielistä ei ole iloa irtojakeita lateleville.
Jerusalemin rangaistusta seurasi kaupungin piiritys, -
jonka jälkeen Babylon valtasi kaupungin mutta ei tuhonnut sitä.
Sitä seurasi toinen profetoimisjakso.
Hän saarnasi pakkosiirtolaisuutensa 11.―12. vuonna, kun hän oli 36―37.
Toinen saarnajakso on kuvattu Hes. 25―32:ssa.
Se sisältää toisen saarnajakson.
Nyt hän ei puhunut lainkaan Jerusalemista.
Hän puhui naapurikansoista, jotka käyttivät hyväkseen sitä, -
että Jerusalem oli Babylonin vallan alla, -
ja jotka iloitsivat Israelin tuhosta. Se kuulostaa nykyaikanakin tutulta.
Nykyäänkin Israelin naapurikansat haluaisivat nähdä Israelin tuhoutuvan.
Tilanne toistuu taas.
Saddam Husseinin hyökkäys Kuwaitiin oli vain provokaatiota Israelia vastaan.
Hän halusi vetää Israelin mukaan konfliktiin ja tuhota sen.
Jos hän olisi onnistunut, hän olisi ollut koko Lähi-idän sankari.
Tässä tilanne oli hyvin samanlainen.
Jumala lupaa kostaa Israelin naapurikansoille, -
pienen Juudan naapurikansoille.
Kaikki iloitsivat sen perikadosta. Jumala lupasi kostaa heille.
Vuosiluvut pienenevät, koska tarkastelemme aikaa ennen Kristusta.
Vuonna 587 Jerusalem tuhottiin.
Kun Jerusalemia piiritettiin, Hesekielin vaimo kuoli.
Kun Jerusalem tuhottiin, Hesekielin saarnat muuttuivat.
Hän jatkoi hyvin pian edellisen perään. Hän oli nyt 37-vuotias.
Kun Jerusalem oli tuhottu, hänen koko sanomansa oli:
"Eräänä päivänä palaamme kotiin ja Jerusalem rakennetaan jälleen."
"Rakennetaan uusi temppeli." Sanomaa sävyttää toivo.
"Eräänä päivänä kuolleet luut kootaan väkeväksi armeijaksi."
Se on optimismia tulevaisuutta kohtaan.
Hesekiel oli synkkä, kunnes Jerusalem tuhottiin.
Sen jälkeen ihmiset tarvitsivat nostattavaa toivoa, -
koska ihmiset olivat epätoivoisia.
Sanoma sopi yhteen kansan reaktion kanssa. Se oli Jumalan vastaus.
Hän sai loppuluvut 50-vuotiaana.
Jumala sulki hänen suunsa 13 vuodeksi.
Hes. 40―48:ssa puhutaan Jerusalemin temppelin jälleenrakentamisesta.
Näytän myöhemmin juutalaisen arkkitehdin laatimia piirustuksia siitä.
Kenties huomasitte, että hyppäsin yli erään asian taulukossa.
Hesekielin profetioissa toistuu eräs tietty sananparsi:
"Te tulette tietämään, että minä olen Herra."
Olen laskenut, montako kertaa se esiintyy Raamatussa.
Luku hämmästytti minua.
Etsin sen teille. 74 kertaa.
Vain yksi sana muuttuu.
Ensimmäisessä osassa luvuissa 4―24 sanotaan: "Te tulette tietämään."
Kun puhutaan naapurikansoja kohtaavasta Jumalan kostosta, -
sanotaan: "Silloin he tulevat tietämään, että minä olen Herra."
Kun hän alkaa puhua pakkosiirtolaisuuden päättymisestä, -
sanotaan: "Silloin kansat tulevat tietämään, että minä olen Herra."
Kun Jumala tuo juutalaiset takaisin Lähi-itään, -
koko maailma tietää, että Jumala on Herra. Se tapahtuu elinaikanamme.
Koko maailma tulee tietämään.
Inhimillisesti oli mahdotonta, että juutalaisvaltio perustettiin.
Kaiken järjen mukaisesti sen olisi täytynyt pyyhkiytyä olemattomiin 1948.
Kysyin israelilaismajurilta Golanin kukkuloilla 1967-sodan lopussa:
"Miten pääsitte tänne ylös?" Venäläis- aseet osoittivat kohti kibbutseja.
Luodit viuhuivat ympärillämme. Majuri osoitti kädellään ylös.
Se oli hänen vastauksensa.
Kun Israel palaa kotiin, kansat tulevat tietämään.
Se on avainfraasi.
Se merkitsee: "Jos haluat olla varma Jumalasta, katso, mitä Hän tekee."
Jumala ei ole pikku kotijumala, joka auttaa meitä pulmissamme.
Jumala hallitsee historiaa ja ohjailee kansoja.
Jumalan näkee selvimmin, -
kun katsoo, mitä Hän tekee Israelin suhteen.
Sitten te tulette tietämään!
Israelin kansa ei ollut varma Jumalasta. Silloin te tulette tietämään!
Naapurikansat eivät olleet varmoja Israelin Jumalasta.
Silloin he tulevat tietämään!
Sitten koko maailma ei ollut varma Jumalasta. Silloin kansat tietävät!
Tutkitaan jaksoja tarkemmin.
Ensiksi tulee Jerusalemia kohtaava rangaistus.
Babylon valloitti kaupungin ja vei johtohahmot pois, -
mutta kaupunki säästyi tuholta.
Juudan kansa sanoi: "Ei tässä käynyt niin hullusti kuin Jeremia ennusti."
"Onhan meillä vielä kaupunki jäljellä."
Jumala oli sanonut tuhoavansa kaupungin.
Se oli yhä olemassa. He tosin elivät vieraan vallan alla.
He sanoivat: "Ei tässä nyt huonosti käynyt. Profeetat olivat väärässä."
Hesekiel sanoi: "Kun kaupunki on tuhottu, silloin tulette tietämään," -
"että minä olen Herra."
Kansa luuli, ettei heille käy niin hullusti kuin mitä profeetat ennustivat.
"Aina nuo profeetat masentavat. He liioittelevat."
Usein profeettoja arvostellaan sanomalla, että he liioittelevat.
Hesekiel sanoi: "Siinä käy juuri niin huonosti."
"Silloin te tulette tietämään, että minä olen Herra."
Jakso valmistui ennen Jerusalemin kukistumista -
babylonialaisten tulon jälkeen.
Kansa sanoi: "Ei tässä nyt niin huonosti käynytkään."
Heidän syntinsä oli yhtä paha kuin mitä profeetat sanoivat.
Siksi tuomiokin olisi yhtä paha.
Hesekiel joutui välittämään sanoman sanoin -
ja myös teoin.
Hesekiel-parka joutui tekemään eriskummallisia juttuja.
Hänen piti opettaa kuusi kertaa, että Jerusalem oli mennyttä.
Ensiksi hänen piti rakentaa savilaatalle Jerusalemin pienoismalli.
Kun se oli palanut kovaksi auringossa, hänen piti murskata se palasiksi.
Hän oli koko ajan hiljaa. Ihmiset ihmettelivät, mitä hän teki.
Hän valmisti pienoismallin ja murskasi sen sanomatta sanaakaan.
Toisella kerralla Herra käski maata vasemmalla kyljellä 390 päivää.
Sitten hän käski maata oikealla kyljellä 40 päivää.
Ne kuvasivat vuosia, joiden aikana kansa oli ollut tottelematon.
Ja sitten piirityksen aikaa.
Jumala varmisti sen sitomalla hänet köysiin.
Hesekiel joutui makaamaan köytettynä -
vasemmalla kyljellään 390 päivää ja oikealla kyljellään 40 päivää -
sanaakaan sanomatta.
Kolmanneksi hänen piti ryhtyä niukalle ruokavaliolle.
Se kuvasti ruokapulaa Jerusalemin piirityksen aikana.
Hän söi pitkän ajan 200 grammaa leipää ja 6 dl vettä päivässä.
Hänen oli määrä paistaa leipä kuivatulla ihmisen ulosteella.
Hän kuivaisi ulosteensa, käyttäisi sitä polttoaineeksi -
ja paistaisi sillä leipäkakkunsa.
Hän sanoisi: "Näin epätoivoisia ihmiset sitten olisivat Jerusalemissa."
Hesekiel sanoi Jumalalle, ettei hän saata käyttää ihmisulostetta.
Jumala sanoi: "Hyvä on. Käytä sitten lehmänlantaa."
Se on taas esimerkki Jumalan joustavuudesta.
Jotkut puhuvat niin kuin Jumalan kaikkivaltius olisi mielivaltaisuutta.
Aivan kuin Hän ei voisi peruuttaa tekemäänsä päätöstä.
Jumala ei ole sellainen. Hän vastaa pyyntöihimme.
Hesekiel sanoi: "Tässä kulkee rajani." Jumala antoi periksi.
Jumalan suhde kansaansa on hyvin henkilökohtainen.
Katsokaa Viulunsoittaja katolla -elokuvasta, -
miten Tevje juttelee Jumalalle. Se on todellinen suhde Jumalaan.
Tarvitsemme elävää suhdetta. Jumala voi muuttaa mielensä.
Eikö Hän olekin mahtava Jumala?
Seuraavaksi Hesekielin piti ajaa pois hiuksensa ja partansa.
Hän jakoi karvat kolmeen kasaan.
Hän poltti yhden kasan.
Hän poltti toisen kasan ja iski siihen miekan.
Sitten hän otti kolmannen kasan ja viskasi sen tuuleen.
Hän sanoi: "Näin tapahtuu Jerusalemin asukkaille."
Viidenneksi hänen piti pakata kaikki vaatteensa laukkuun, -
kaivaa muuriin aukko ja ryömiä sen läpi yöhön.
Se tapahtuisi silloin, kun Sidkia kaivoi pakoaukon muuriin.
Hesekiel näki sen edeltä. Hänen piti näytellä se.
Hän sanoi: "Näette kuninkaan pakenevan muurin aukosta."
Kuudes oli vaikein. Hänen vaimonsa kuoli. Hän ei saanut surra.
Jumala sanoi: "Kun Jerusalem kohtaa perikatonsa," -
"ihmiset ovat niin järkyttyneitä, etteivät he pysty edes itkemään."
"Se, ettet sinä sure vaimoasi, kuvastaa," -
"että se on oleva heidän reaktionsa kaupungin perikatoon."
Hesekiel sanoi: "Kaupunki on oleva raunioina, raunioina, raunioina."
"Siitä ei jää jäljelle jälkeäkään," -
"kunnes tulee Hän, jonka oikeus se on, ja minä annan sen Hänelle."
Herran kirkkaus temppelissä on kirjan vaikuttavimpia näkyjä.
Kirkkaus hävisi pois ja siirtyi Öljymäen laelle.
Sitten se katosi.
Jeesukselle tapahtui juuri niin.
Hänet torjuttiin. Hän meni Öljymäen laelle ja katosi.
Herran kirkkaus lähti. Kirkkauden pilvet veivät Hänet pois.
Raamatussa kaikki yksityiskohdat nivoutuvat ihmeellisesti yhteen.
Miksi Jerusalem kukistuu?
Pääsynnit olivat epäjumalanpalvelus, moraalittomuus ja kiittämättömyys.
Ne nousevat esiin yhä uudelleen.
Kansa palveli temppelissä Asera-jumalatarta.
He asettivat eläinten kuvia temppelin seinille ja huoneisiin.
Naiset olivat alkaneet palvella Tammuz-jumalaa temppelin portilla.
Hesekiel näki 25 miestä palvomassa aurinkoa temppelissä.
Kaikenlaisia vieraita uskontoja oli luikerrellut sisään.
Uskon, että nykyäänkin käydään suurin taistelu siitä, -
miten kristinusko säilytetään puhtaana muiden uskontojen vaikutukselta.
Lapset aivopestään kouluissa harjoit- tamaan monijumalaista uskontoa.
Toinen ongelma oli moraalittomuus.
Hesekiel kutsuu Jerusalemia veriseksi kaupungiksi, -
koska siellä riistettiin leskiä, orpoja ja muukalaisia.
Siellä oli murhia, valheita ja seksuaalista moraalittomuutta.
Siellä halveksittiin vanhempia.
Kolmantena tuli kiittämättömyys.
Jumala sanoi: "Näin te maksatte minulle kaiken," -
"mitä olen tehnyt hyväksenne."
Kiittämättömyys on suurimpia syntejä läpi Raamatun.
Emme muista kiittää Jumalaa.
Hän havainnollistaa saarnaa kertomusten sarjalla.
Hesekiel puhui vertauksin.
Hän kertoi viisi vertausta.
Ensimmäinen oli villi viiniköynnös. Jeesuskin käytti sitä vertausta.
Hylätty tyttö, josta tulee ensin kuningatar ja sitten prostituoitu.
Se on elävä vertauskuva.
Vertaus kahdesta sisaresta, Oholasta ja Oholibasta, -
edustavat pohjoisen kymmentä heimoa ja etelän kahta heimoa.
Sitten on vertaus naarasleijonasta ja sen kahdesta pennusta, -
jotka otetaan vangeiksi.
Viimeisenä tulee vertaus kahdesta kotkasta.
Ne edustivat faraota ja Nebukadnessaria.
Vertaukset ovat tapa välittää totuutta niille, jotka haluavat tietää.
Toisen Ihmisen Pojan tavoin Hesekielkin käytti vertauksia.
Lopuksi Hesekiel syytti profeettoja, pappeja ja kuninkaita.
He olivat hänen mielestään syyllisiä Jerusalemin tilaan.
Hän sanoi: "Jumala ei olisi voinut pelastaa Jerusalemia," -
"vaikka Nooa, Job ja Daniel olisivat asuneet siellä."
Daniel oli Babylonissa.
Nooa ja Job olivat kuolleet.
Sekään ei olisi auttanut, vaikka he olisivat asuneet siellä.
Hesekiel piti Nooaa, Jobia ja Danielia historian suurimpina miehinä.
Jatkamme tästä seuraavassa osassa.
Tilaa Pawsonin opetussarjoja TV7-kaupasta: www.tv7.fi/kauppa tai 0400 721 599
Suomennos: TV7